jkorsvik/nowiki_second_scrape_merged huggingface dataset:
Meteorittnedslag i Oslo i mars 2012

Meteorittnedslaget i Oslo i mars 2012 spredte en mengde små og mellomstore meteoritter og meteoritt-fragmenter over nordre bydeler av Oslo, med funn fra kolonihagen på Rodeløkka og på Grefsen. Meteoritten som gikk gjennom taket på en kolonihytte på Rodeløkka var en breksje som bestod av en rekke ulike bergarter.Den såkalte «Grefsen-meteoritten» som landet på Grefsen, veide hele 4,65 kg og var da den tredje største som er funnet i Norge.


== Referanser ==
Oluf Parsberg

Oluf Parsberg (født 1599, død 20. juli 1661) var dansk riksråd, sønn av Christoffer Parsberg og Dorthe Munk. Parsberg var lensherre på Bergenhus 1627–1629, i Trondheim 1629–1642 og på Båhus 1642–1646.. I 1640 ble han opptatt i Riksrådet. 


== Kilder ==
Parsberg, Oluf i Carl Frederik Bricka, Dansk biografisk Lexikon (1. utgave, 1898) Biografi av J.A. Fridericia, hvor det er oppgitt disse kildene:
Samlinger til det norske Folks Sprog og Historie V, 467 ff.
Danske Samlinger 2. R. II, 92 ff.
Historisk Tidsskrift 6. R. III, 241 ff.
Fridericia, Adelsvældens sidste Dage S. 148. 161 o. fl. St.
Güney

Güney er en by og et distrikt i provinsen Denizli i Egeerregionen i Tyrkia. Byen ligger 750 meter over havet og hadde 5 601 innbyggere på slutten av 2012. Distriktet hadde til sammen 10 999 innbyggere i 2012 og et areal på 532,64 kvadratkilometer.


== Referanser ==


== Eksterne lenker ==
www.guney.bel.tr
www.guney.gov.tr
Barry Sullivan

Barry Sullivan (født 29. august 1912 i New York City, død 6. juni 1994 i California) var en amerikansk skuespiller som dukket opp i over 100 filmer fra 1930-tallet til 1980-tallet. Han hadde en suksessrik karriere både på Broadway, film og TV. 
En av Sullivans mest minneverdige roller var som en film-regissør i filmen The Bad and the Beautiful hvor han spilte mot Kirk Douglas. Sullivan spilte mot Bette Davis i filmen Payment on Demand (1951), og i 1950 dukket Sullivan opp i filmen A Life of Her Own. I 1960 hadde Sullivan rollen som sheriff Pat Garrett da han spilte mot Clu Gulager som den fredløse cowboyen Billy the Kid i TV-serien The Tall Man. Sullivan hadde gjesteroller i mange TV-serier, deriblant The DuPont Show, The Reporter, The Love Boat, Little House on the Prairie, The Streets of San Francisco, og McMillan & Wife. 
Sullivan var talsmann for Det demokratiske partiet i USA, og en utrettelig forkjemper for psykisk funksjonshemmede. Sullivan var gift og skilt tre ganger, og han hadde tre barn. Sullivan døde av respirasjonssvikt den 6. juni 1994 i California. Han ble 82 år gammel.


== Referanser ==


== Eksterne lenker ==
(en) Barry Sullivan på Internet Movie Database 
(sv) Barry Sullivan i Svensk Filmdatabas 
(da) Barry Sullivan på Filmdatabasen 
(en) Barry Sullivan på AllMovie 
(en) Barry Sullivan hos The Movie Database 
(en) Barry Sullivan hos Internet Broadway Database
Knut Markhus

Knut Olson Markhus (født 7. november 1878, død 7. august 1963) var en norsk politiker for partiet Venstre.
Markhus var sønn av gårdbruker Ola Olsen Markhus (1849–1928) og Marta Sakariasdotter Vinje (1843–1883), og ble født på Markhus i Åkrefjorden i Skånevik. Han ble utdannet til lærer og jobbet i Skåre og Haugesund. Han var utover dette redaktør av Haugesunds Avis (1911–1913) og bestyrer av Sunnhordland folkehøgskule (1914–1924).
Han var stortingsrepresentant fra Hordaland fra 1922 til 1930 og igjen fra 1937 til 1945. I disse perioden var han blant annet medlem av Vei- og jernbanekomitéen, Tollkomitéen og Valgkomitéen. Han var parlamentarisk leder for Venstre fra 1928–1930, og var Stortingets visepresident i åtte år fra 1937 til 1945. Han satt også i Haugesund bystyre fra 1907 til 1910, i Fjelberg herredsstyre fra 1916 til 1919 og i Strinda herredsstyre fra 1931 til 1933. Han var kjent som en flere verv innenfor skolesektoren, blant annet leder av Norges Høyskolelærerlag 1917–1925 og fra 1936 formann i Skoledirektørrådet. Markhus var også aktiv innen målsaken og avholdsbevegelsen og var formann i Noregs Mållag fra 1936 til 1946 og medlem i Norges storlosjes råd av IOGT fra 1911 til 1932.


== Stortingsperioder ==
1922–1924 – 8. representant
1925–1927 – 5. representant
1928–1930 – 6. representant
1937–1945 – 4. representant


== Referanser ==


== Kilder ==
Norsk samfunnsvitenskapelig datatjeneste
Norsk biografisk leksikon


== Eksterne lenker ==
(no) Knut Markhus hos Norsk senter for forskningsdata
Bern lufthavn

Bern lufthavn (IATA:LSZB, ICAO:LSMB) er en flyplass ved tettstedet Belp og betjener Bern i Sveits.


== Destinasjoner ==


== Eksterne lenker ==
Offisielt nettsted 
(en) Bern-Belp Airport – kategori av bilder, video eller lyd på Commons
Henrik Thott

Henrik Thott eller Henrich Tott (født 1606, død ca. 1675) var en dansk adelsmann, lensherre og offiser. Hans foreldre var Christen Thott og Sophie Below. Henrik Thott eide gods knyttet til gårdene Boltinggaard, Kjeldkær, Fårup i Jelling Sogn, samt Gladsaxe og Svineberg i Skåne.
Henrik Thott var på den obligatoriske utenlandsreise for unge adelsmenn. Han var i 1621 immatrikulert ved Universitetet i Leiden. Etter hjemkomsten tjente han fra 1628 som sekretær i det danske Kancelli. I 1635 fratrådte han sin stilling ved kanselliet for å overta Stavanger len. Thott var lensherre i Stavanger fram til 1641. Som oberstløytnant ble Thott sjef for de to fænniker (kompanier) i Stavanger len og Agdesiden len som var blitt slått sammen til et regiment i 1640. Regimentet ble under Hannibalfeiden kalt «det Stavangerske regiment», senere det «Vesterlenske regiment». Fra 1641-48 var Thott lensherre på Bergenhus.
Selv om Thott var en velstående godseier endte han sine dager i stor fattigdom. I 1655 måtte han selge Fårupgård til sin søster Anne Thott, og de andre måtte han etterhvert oppgi på grunn av gjeld. I 1660 ble Thott utnevnt av Kronen til stiftsamtmann over Århus Stift og amtmann over Århus Amt. Fullstendig ruinert mistet han sin amtmannsstilling i 1662. Han levde sine siste dager i stor nød og man vet ikke nøyaktig når han døde, en gang etter 20. november 1674.


== Familieliv ==
Henrik Thott var gift tre ganger: 

1. gang: 12. april 1635 med Lisbet Henriksdatter Huitfeldt (1615-1638)
2. gang: 31. januar 1642 med Beate Holgersdatter Rosenkrantz (1608-1647)
3. gang: 21. juli 1650 med Berete Jespersdatter Friis


== Kilder ==
om Henrik Thott i Dansk biografisk leksikon
Lister og Mandals amt Norges land og folk
Lugano lufthavn

Lugano lufthavn (IATA:LUG, ICAO:LSZA) er en flyplass ved byen Lugano i Sveits


== Destinasjoner ==


== Eksterne lenker ==
Offisielt nettsted 
(en) Lugano-Agno Airport – kategori av bilder, video eller lyd på Commons
Alpay Özalan

Fehmi Alpay Özalan (født 29. mai 1973 i Izmir) er en tidligere tyrkisk fotballspiller. Han har spilt 87 landskamper for Tyrkias herrelandslag i fotball, og skåret fire mål. Tre av disse kom mot Makedonia i en VM-kvalifiserings kamp til fotball-VM 2002.


== Referanser ==


== Eksterne lenker ==
Offisielt nettsted 
(en) Alpay Özalan – kategori av bilder, video eller lyd på Commons 
(en) Alpay Özalan – FIFA 
(jp) Alpay Özalan – J.League Data 
(en) Alpay Özalan – K League database 
(en) Alpay Özalan – Transfermarkt 
(en) Alpay Özalan – national-football-teams.com 
(en) Alpay Özalan – WorldFootball.net 
(de) Alpay Özalan – fussballdaten.de 
(en) Alpay Özalan – Soccerway 
(en) Alpay Özalan – EU-Football.info 
(en) Alpay Özalan – Tyrkias fotballforbund
St. Gallen/Altenrhein lufthavn

St. Gallen/Altenrhein lufthavn (IATA:ACH, ICAO:LSZR) er en flyplass ved byene St. Gallen og Altenrhein i Sveits.


== Destinasjoner ==


== Eksterne lenker ==
Offisielt nettsted
(en) St. Gallen-Altenrhein Airport – kategori av bilder, video eller lyd på Commons
Sion lufthavn

Sion lufthavn: (IATA:SIR, ICAO:LSGS) er en flyplass ved byen Sion, Sveits


== Destinasjoner ==
Staika

Staika (lulesamisk Stájggá) er et fjell på grensa mellom Arjeplog og Jokkmokk kommuner vest i Norrbottens län i Sverige.


== Se også ==
Liste over fjell i Skandinavia


== Fotnoter ==


== Referanser ==


== Eksterne lenker ==
Bilde av Staika Arkivert 5. mars 2016 hos Wayback Machine.
Niják

Niják er et fjell i Sarek nasjonalpark i Norrbottens län i Sverige.


== Se også ==
Liste over fjell i Skandinavia


== Fotnoter ==


== Referanser ==
MTR

Mass Transit Railway (MTR) er Hongkongs undergrunnsbane. Den ble innviet 1. oktober 1979. Videre finnes fire pendeltogslinjer, blant annet Airport Express Line som går parallelt med Tung Chung Line fra Hongkongøya, over til Kowloon og ut til Hongkong internasjonale lufthavn på Chek Lap Kok.
Passasjerene har tre betalingsalternativer: Octopus Card, enkeltbilett og Tourist Pass (den sistnevnte fungerer som dagsbilett for MTR-nettet). Ved bruk av  Octopus-kortet gjelder rabatter. Kortet kan etterfylles i automater og er et berøringsløst chip-kort.
Eierselskapet ble privatisert i oktober 2000, aksjen handles på Hongkongbørsen og er oppført på Hang Seng Index.


== Undergrunnsbanen ==
Tunnelbanen har et nett på 94 kilometer spor fordelt på seks linjer og 50 stasjoner gjennom de tettest befolkede områdene. 
Island Line løper langs Hongkongøyas nordre strand fra vest til øst. Tsuen Wan Line går fra Hongkongøya til bostedsområdene i Kowloon. Kwun Tong Line løper fra den søndre del av Kowloon Yau ma Tei over til det østlige Kowloon, og går der over i Tseung Kwan O Line.


== Pendeltog ==

Kowloon Canton Railway (kalt KCR East) har en linje fra Tsim Sha Tsui på sydspissen av Kowloon som går opp til en endestasjon ved Hongkongs nordgrense rett overfor Shenzhen. En sidelinje ble åpnet i desember 2004 og den går til Ma On Shan og viktige deler av Shatin. En annen KCR-linje, KCR West, sammenbinder Mei Foo og Tuen Mun.


== Eksterne lenker ==

(zh) Offisielt nettsted 
(en) MTR Hong Kong – kategori av bilder, video eller lyd på Commons 
(en) MTR Hong Kong – galleri av bilder, video eller lyd på Commons
Lánjektjåhkkå

Lánjektjåhkkå er et fjell sør for Guohpervágge i Sarek nasjonalpark i svensk Lappland.


== Se også ==
Liste over fjell i Skandinavia


== Fotnoter ==


== Referanser ==
Anders Melteig

Anders Melteig (født 24. august 1883 i Holla, død 19. september 1967) var en norsk idrettsleder. Han representerte Frigg og Oslo Idrettslag og var president i Norges Skøiteforbund fra 1927 til 1929 og fra 1931 til 1932. Før han ble valgt til president, hadde han vært leder i forbundets kunstløpskomité fra 1924 til 1926. Melteig var i 1920 med på å stifte Norges Bandyforbund og var visepresident i det første styret. Han dømte NM-finalen i bandy i 1918, 1920 og 1921. Han var formann i Motorførernes Avholdsforbund i perioden 1933–1937.I sin arbeidskarriere var Melteig bankmann, men han var også redaktør i bladet Idrettsliv fra 1915 til 1920. Han var onkel til juristen og dommeren Anders Melteig (den yngre).


== Referanser ==
Rijddatjåhkkå

Rijddatjåhkkå er et fjell i Sarek nasjonalpark i svensk Lappland.


== Fotnoter ==


== Referanser ==


== Se også ==
Liste over fjell i Skandinavia
Honaz

Honaz er en by og et distrikt i provinsen Denizli i Egeerregionen i Tyrkia. Byen ligger 550 meter over havet og hadde 10 859 innbyggere på slutten av 2012. Distriktet hadde til sammen 31 470 innbyggere i 2012 og et areal på 496,54 kvadratkilometer.


== Referanser ==


== Eksterne lenker ==
www.honaz.bel.tr
www.honaz.gov.tr
Marguerite Gérard

Marguerite Gérard (1761–1837) var en fransk maler og  grafiker. Verkene hennes tilhører klassisismen.


== Liv og virke ==
Fra midten av 1770-årene studerte Gérard tegning, maling og grafisk trykk hos svogeren Jean-Honoré Fragonard (1732–1806). Det ser ut til at hun i 1778 gjorde fem grafiske trykk i samarbeid med ham.På slutten av 1780-tallet hadde Marguerite Gérards små historiserende genremalerier inspirert av det nederlandske 1600-tallet allerede gitt henne et navn i Paris. Under innflytelse av kunstnere som Gerhard Terborch og Frans van Mieris den eldre tilegnet hun seg en maleteknikk der hovedvekten lå på en lett og tett fargetegning med skyggevirkning og lysspill. Teknikken gav et presist og detaljrikt maleri.
Som svar på nye markedsmessige forhold begynte hun i revolusjonsåret 1789 å lage skisseartede portretter av enkeltmennesker eller gruppeportrett, ofte familiebilder. Ved hjelp av ulike standardteknikker kunne mindre portrett utføres etter en sitting. Marguerite Gérard brukte også en standardisert modell for sine portrett der personen kunne sitte eller stå ved et bord, i blant med et musikkinstrument.
Prisen på mange standardiserte portrett sank drastisk med revolusjonen, men Gérard fikk likevel gode priser for sine små portrett og ble temmelig velstående. Hun bodde hele livet med sin søster og svoger i deres bosted i Louvre og kunne sammen med dem kjøpe et hus på landet. Ved hennes bortgang ble formuen hennes vurdert til mer enn 50 000 francs.


== Ettermæle ==
Ved siden av Élisabeth Vigée-Le Brun (1755–1842), Adélaïde Labille-Guiard (1749–1803) og Angelica Kauffmann (1741–1807) ble Marguerite Gérard regnet som sin tid mest kjente kvinnelige maler.
Tross berømmelsen i sin egen levetid, ble Gérard marginalisert i 1900-tallets kunsthistorieskriving, slik også mange andre av tidens kvinnelige kunstnerne ble. Riktignok nevnte flere eldre historikere henne, som Pierre Lespinasse i La Miniature en France au XVIII  siècle (Paris et Bruxelles 1929) og Léo Schidlofs The Minature in Europe (Graz 1964), men svært knapt. Først med utstillingen Marguerite Gérard.  Artiste en 1789, dans l'atelier de Fragonard i Paris 2009 har det igjen blitt oppmerksomhet rundt hennes kunst.
Mange av Gérards malerier oppbevares i Musée Fragonard i Grasse.


== Verk i utvalg ==

		
		


== Referanser ==


== Eksterne lenker ==
(en) Marguerite Gérard – kategori av bilder, video eller lyd på Commons 
Utstillingen Marguerite Gérard.  Artiste en 1789, dans l'atelier de Fragonard
Video fra utstillingen
Kale (Denizli)

Kale er en by og et distrikt i provinsen Denizli i Egeerregionen i Tyrkia. Byen ligger 1 055 meter over havet og hadde 8 475 innbyggere på slutten av 2012. Distriktet hadde til sammen 21 333 innbyggere i 2012 og et areal på 679,94 kvadratkilometer.


== Referanser ==


== Eksterne lenker ==
www.kale.bel.tr
www.denizli-kale.gov.tr
Sarayköy

Sarayköy er en by og et distrikt i provinsen Denizli i Egeerregionen i Tyrkia. Byen ligger 160 meter over havet og hadde 18 570 innbyggere på slutten av 2012. Distriktet hadde til sammen 29 650 innbyggere i 2012 og et areal på 417,50 kvadratkilometer.


== Referanser ==


== Eksterne lenker ==
www.saraykoy.bel.tr
www.saraykoy.gov.tr
Serinhisar

Serinhisar er en by og et distrikt i provinsen Denizli i Egeerregionen i Tyrkia. Byen ligger 941 meter over havet og hadde 10 472 innbyggere på slutten av 2012. Distriktet hadde til sammen 14 896 innbyggere i 2012 og et areal på 226,18 kvadratkilometer.


== Referanser ==


== Eksterne lenker ==
www.serinhisar.bel.tr
www.serinhisar.gov.tr
Museologi

Museologi, også kalt museumsvitenskap, er det vitenskapelige studium av museer og museumsvesen og særlig hvilken rolle de har hatt i vitenskap og utdanning under forskjellige historiske og politiske rammebetingelser, og hvordan organisere og klassifisere museumssamlinger og utstillinger. 
Faget kan studeres ved flere universiteter[hvilke?] og fagmiljøet utgir tidsskriftet Nordisk Museologi.


== Referanser ==


== Litteratur ==
Anne Eriksen Museum: en kulturhistorie, 2009 ISBN 978-82-530-3225-2


== Eksterne lenker ==
(en) Museology – kategori av bilder, video eller lyd på Commons
Dominique Blake

Dominique Blake (født 15. februar 1987 i Mount Vernon i New York) er en USA-født jamaicansk sprinter.
Hun vokste opp i Kingston på Jamaica, men gikk high school i The Bronx i New York. Hun fikk fullt stipend (scholarship) ved Penn state University, der hun ble NCAA all american og fire ganger Big Ten Champion på 4 x 400 meter.


== Karriere ==
I 2010 var hun med på det jamaicanske laget som vant 4 x 400 meter stafett ved CAC-mesterskapet i friidrett. Hun løp sammen med Davita Prendergast, Nikita Tracey og Clora Williams, og de vant med tiden 3:32,31. Hun deltok ved Samveldelekene 2010, der hun ble slått ut i semifinalen på 400 meter, med tiden 54,34 som ga sjetteplass i hennes semifinaleheat. Her deltok hun deltok også på det jamaicanske laget på 4 x 400 meter stafett, men her kom de sist i sitt kvalifiseringsheat, og nådde ikke finalen.
Ved VM i friidrett innendørs 2012 nådde hun semifinalen, men gikk ikke videre til finalen. Tiden hennes i semifinalen ble 53,00, dermed hadde hun best tid av de som ikke nådde finalen.
Hun kom på 6.-plass ved det jamaicanske OL-uttaket for sommer-OL 2012 i London, og ble tatt ut til OL. Hun løp ingen av stafettene i OL, men det jamaicanske laget fikk bronse på denne øvelsen, bak USA og Russland.


== Dopingsaker ==
I 2006 ble hun utestengt for ni måneder, for bruk av efedrin.I 2013 ble hun utestengt for seks år, for bruk av metylheksanamin. Denne utestengelsen ble redusert til 4,5 år i mai 2014, slik at hun vil kunne konkurrere igjen i begynnelsen av 2017.


== Referanser ==


== Eksterne lenker ==
(en) Dominique Blake – Olympics.com 
(en) Dominique Blake – Olympic.org 
(en) Dominique Blake – Olympedia 
(en) Dominique Blake – Commonwealth Games Federation 
(en) Dominique Blake – World Athletics 
(en) Profil hos All-Athletics Arkivert 4. mars 2016 hos Wayback Machine.
(en) Profil hos Team Jamaica
(en) Profil hos Pennsylvania State University Arkivert 9. august 2014 hos Wayback Machine.
Motu One (Marquesasøyene)

For atollen med samme navn i Îles Sous-le-Vent, se Motu One
Motu One er ei ubebodd øy i de nordlige Marquesasøyene i Fransk Polynesia. Den tilhører kommunen Nuku Hiva.
Motu One består av lave sandbanker. Strendene er habitat for suppeskilpadde og flere sjøfuglarter hekker der. Øya er fredet naturområde.


== Referanser ==
Tavas

Tavas er en by og et distrikt i provinsen Denizli i Egeerregionen i Tyrkia. Byen ligger 941 meter over havet og hadde 12 568 innbyggere på slutten av 2012. Distriktet hadde til sammen 47 773 innbyggere i 2012 og et areal på 1 585,10 kvadratkilometer.


== Referanser ==


== Eksterne lenker ==
www.tavas.bel.tr
www.tavas.gov.tr
Altınyayla

Altınyayla kan sikte til:

Altınyayla (Burdur), distrikt og by i provinsen Burdur i Tyrkia
Altınyayla (Sivas), distrikt og by i provinsen Sivas i Tyrkia
IF Limhamn Bunkeflo

IF Limhamn Bunkeflo, også kjent som Limhamn Bunkeflo 2007, eller bare LB07, er en fotballklubb som ble dannet 1. januar 2008 ved sammenslåing av Bunkeflo IF og Limhamns IF. Klubben spilte i Superettan i 2007 som Bunkeflo IF, samt i 2008, under sitt nåværende navn. Klubben falt ut av serien, og spiller nå i Division 1, som er tredje høyeste nivå i Sverige.
Klubben har også et damelag, som i 2012 spilte i Söderettan.


== Referanser ==


== Eksterne lenker ==
(sv) Offisielt nettsted 
(en) IF Limhamn Bunkeflo – kategori av bilder, video eller lyd på Commons
Parløp

Parløp er et begrep innen sportsterminologi, som viser til to utøvere som konkurrerer sammen, eller mot hverandre. Begrepet har flere flere betydninger:

Innen skøytesport:

Parløp (kunstløp) er en konkurransedisiplin innen kunstløp.
Alle individuelle disipliner innen hurtigløp på skøyter er parløp, bortsett fra i fellesstart-konkurransen.Innen sykkelsport:

Disiplinen sprint innen banesykling foregår som parløp etter utslagsmetoden.
Disiplinen forfølgelsesritt innen banesykling, der to løpere starter fra hver sin side av banen.
Tupai

Tupai er en atoll i îles Sous-le-Vent i Selskapsøyene i Fransk Polynesia. Folketellingen i 2012 viste et innbyggertall på to. Tupai tilhører kommunen Bora Bora.


== Referanser ==
Maupihaa

Maupihaa eller Mopelia er en atoll i îles Sous-le-Vent i Selskapsøyene i Fransk Polynesia. Folketellingen i 2012 viste et innbyggertall på elleve. Tupai tilhører kommunen Maupiti.
Under første verdenskrig forliste den tyske hjelpekrysseren «Seeadler» ved Maupihaa i 1917.


== Referanser ==
Xhevdet Llumnica

Xhevdet Llumnica (født 24. juni 1979 i Priština) er en kosovo-albansk fotballspiller, som spiller for den svenske klubben Limhamn Bunkeflo. Han har tidligere spilt for blant andre Kalmar FF, Husqvarna FF og Assyriska FF.


== Referanser ==


== Eksterne lenker ==
(en) Xhevdet Llumnica – national-football-teams.com 
(en) Xhevdet Llumnica – FBref 
«Xhevdet Llumnica», profil fra IF Limhamn Bunkeflos hjemmeside (sv)
Bureien

Bureien er en innsjø i Kongsvinger kommune i Innlandet. Sjøen ligger 212 moh. og har et areal på 2,03 km². Den har en god bestand av abbor.Bureien er en del av Skasenvassdraget og har form som en H. Navnets endelse reien, som Bureien har til felles med blant annet nabosjøene Steinreien og Tullreien og flere andre innsjøer i Solør og Odalen, kommer ifølge professor Gustav Indrebø av et gammelt ord for vann eller vannsamling. Dette ordet står i avlydsforhold til elvenavnsstammen rid, som finnes i det gamle navnet på elva gjennom Tullreien, Steinreien og Bureien, Rida. Elva heter i dag Skasåa.


== Referanser ==
Altınyayla (Burdur)

Altınyayla er en by og et distrikt i provinsen Burdur i Middelhavsregionen i Tyrkia. Byen ligger 1 240 meter over havet og hadde 3 246 innbyggere på slutten av 2012. Distriktet hadde til sammen 5 745 innbyggere i 2012 og et areal på 363,68 kvadratkilometer.


== Referanser ==


== Eksterne lenker ==
www.altinyaylaburdur.bel.tr
www.altinyaylaburdur.gov.tr
Eiao

Eiao er ei ubebodd øy nord i Marquesasøyene i Fransk Polynesia. Den tilhører kommunen Nuku Hiva.
Den er av vulkansk opprinnelse og er halvmåneformet. Den er 12,6 km lang og 3,7 km bred og har et areal på 39,2 km². Landskapet er preget av et platå med en høyde over havet på mellom 400 og 550 meter. Høyeste punkt når 577 moh. Vegetasjonen er sterkt påvirket av menneskelig virksomhet og av husdyrbeite. Til tross for dette finnes det sjeldne planter, noen av dem endemiske. Fire av 23 fuglearter på øya finnes bare på Marquesasøyene. Eiao og havet rundt er vernet.Det er også fornminner på øya.


== Referanser ==
Hatutu

Hatutu eller Hatutaa er ei ubebodd øy nord i Marquesasøyene i Fransk Polynesia. Den tilhører kommunen Nuku Hiva. 
Hatutu er av vulkansk opprinnelse. Den er 6,2 km lang og 1,3 km bred og dekker et areal på 6,6 km². Naturen på Hatutu er vel bevart og har sjeldne og vernede plante- og fuglearter. Åtte av planteartene på øya finnes bare på Marquesasøyene. Hatutu og havet omkring er vernet.


== Referanser ==
Mohotani

Mohotani, Mohotane eller Motane er ei ubebodd øy sør i Marquesasøyene i Fransk Polynesia. Den tilhører kommunen Hiva Oa. 
Mohotani er av vulkansk opprinnelse. Den er 7,9 km lang og 2,2 km bred og dekker et areal på 12,8 km². Høyeste punkt når 531 moh. Deler av øya er dekket av skog. Det finnes flere endemiske plante- og fuglearter på øya. Mohotani og havet omkring er vernet.


== Referanser ==
Burdur

Burdur er en by og et distrikt i provinsen Burdur i Middelhavsregionen i Tyrkia. Byen ligger 1 240 meter over havet og hadde 72 377 innbyggere på slutten av 2012. Distriktet hadde til sammen 96 816 innbyggere i 2012 og et areal på 1 450,98 kvadratkilometer.


== Referanser ==


== Eksterne lenker ==
www.burdur.gov.tr
www.burdur-bld.gov.tr Arkivert 19. mai 2017 hos Wayback Machine.
Bucak

Bucak er en by og et distrikt i provinsen Burdur i Middelhavsregionen i Tyrkia. Byen ligger 820 meter over havet og hadde 40 903 innbyggere på slutten av 2012. Distriktet hadde til sammen 63 437 innbyggere i 2012 og et areal på 1 041,47 kvadratkilometer.


== Referanser ==


== Eksterne lenker ==
www.bucak.bel.tr
www.bucak.gov.tr
Çavdır

Çavdır er en by og et distrikt i provinsen Burdur i Middelhavsregionen i Tyrkia. Byen ligger 1 073 meter over havet og hadde 3 395 innbyggere på slutten av 2012. Distriktet hadde til sammen 12 804 innbyggere i 2012 og et areal på 483,22 kvadratkilometer.


== Referanser ==


== Eksterne lenker ==
www.cavdir.bel.tr
www.cavdir.gov.tr
Øvre Revsjøen

Øvre Revsjøen er en innsjø i Gausdal kommune i Innlandet. Sjøen ligger 981 moh. og har et areal på 1,74 km².
Øvre Revsjøen ligger like utenfor Langsua nasjonalpark og er tilgjengelig via privat bilvei fra Svatsum. Innsjøen har bestand av ørret, men etter at ørekyt spredde seg til vannene i området på 1970-tallet, er ørretbestanden gått kraftig tilbake.


== Referanser ==